L 229/34
LT
Europos Sąjungos oficialusis leidinys
2023 9 18
Valstybės narės glaudžiai bendradarbiauja su Komisija, laiku ją informuoja apie visas nacionalines priemones, kurių Europos puslaidininkių taryboje imamasi dėl puslaidininkių tiekimo grandinės, ir tas priemones koordinuoja. 7.
Krizės padėties aktyvavimo laikotarpiui pasibaigus arba ją nutraukus anksčiau laiko pagal šio straipsnio 5 dalį, priemonės, kurių imtasi pagal 25, 26 ir 27 straipsnius, nedelsiant nustoja būti taikomos. 8.
Komisija ne vėliau kaip per šešis mėnesius nuo krizės padėties galiojimo pabaigos atnaujina puslaidininkių vertės kūrimo grandinių analizę ir stebėseną pagal 19 ir 20 straipsnius, atsižvelgdama į krizės metu įgytą patirtį.
3 ski r sni s Reag a vim a s į tr ūkum us
24 straipsnis Neatidėliotinų priemonių rinkinys 1.
Kai aktyvuojama krizės padėtis pagal 23 straipsnį ir kai tai būtina norint įveikti puslaidininkių krizę Sąjungoje, Komisija gali imtis 25, 26 arba 27 straipsniuose numatytos priemonės tuose straipsniuose nustatytomis sąlygomis. 2.
Komisija, pasikonsultavusi su Europos puslaidininkių taryba, apriboja 26 ir 27 straipsniuose numatytų priemonių taikymą taip, kad jos būtų taikomos tik tiems ypatingos svarbos sektoriams, kurių veikimas dėl puslaidininkių krizės sutrikdomas arba kuriems gresia toks sutrikdymas.
Šio straipsnio 1 dalyje nurodytų priemonių taikymas turi būti proporcingas ir apsiriboti tuo, kas būtina dideliems sutrikimams, darantiems poveikį ypatingos svarbos sektoriams Sąjungoje, pašalinti, ir turi atitikti Sąjungos interesus.
Taikant tas priemones turi būti vengiama užkrauti neproporcingą administracinę naštą, visų pirma MVĮ. 3.
Kai aktyvuojama krizės padėtis pagal 23 straipsnį ir kai tai yra tikslinga siekiant įveikti puslaidininkių krizę Sąjungoje, Europos puslaidininkių taryba gali: a) įvertinti tinkamas ir veiksmingas neatidėliotinas priemones ir konsultuoti dėl jų; b) įvertinti tikėtiną galimo apsaugos priemonių nustatymo poveikį Sąjungos puslaidininkių sektoriui, atsižvelgdama į tai, ar rinkos padėtis atitinka didelį pagrindinio produkto trūkumą pagal Reglamentą (ES) 2015/479, ir pateikti nuomonę Komisijai; 4.
Komisija reguliariai informuoja Europos Parlamentą ir Tarybą apie visas priemones, kurių imtasi pagal 1 dalį, ir paaiškina savo sprendimo priežastis. 5.
Komisija gali, pasikonsultavusi su Europos puslaidininkių taryba, paskelbti neatidėliotinų priemonių įgyvendinimo ir taikymo gaires.
25 straipsnis Informacijos rinkimas 1.
Kai aktyvuojama krizės padėtis pagal 23 straipsnį, Komisija gali prašyti puslaidininkių tiekimo grandinėje veikiančių įmonių pateikti informaciją apie jų gamybos gebą, gamybos pajėgumus ir pagrindinius esamus sutrikimus.
Prašoma informacija apima tik tai, kas būtina puslaidininkių krizės pobūdžiui įvertinti arba galimoms švelninimo ar neatidėliotinoms priemonėms Sąjungos ar nacionaliniu lygmeniu nustatyti ir įvertinti.
Prašymai pateikti informaciją nereiškia, kad turėtų būti teikiama informacija, kurios atskleidimas prieštarautų valstybių narių nacionalinio saugumo interesams.